Justiits- ja Digiministeerium Teie 28.05.2025 nr 10-4/4625-1

info@justdigi.ee Meie 06.06.2025 nr 4/109

**Arvamuse esitamine isikuandmete kaitse**

**üldmääruse muutmise ettepaneku kohta**

Lugupeetud Kristi Värk!

Eesti Kaubandus-Tööstuskoda (edaspidi: Kaubanduskoda) tänab Justiits- ja Digiministeeriumit võimaluse eest avaldada arvamust isikuandmete kaitse üldmääruse muutmise ettepaneku kohta. Oleme ettepanekute tutvunud ning esitame järgnevalt Kaubanduskoja seisukohad:

1. Plaanitavate muudatuste kohaselt ei rakendada isikuandmete kaitse üldmääruses (IKMÜ) sätestatud andmetöötluse registri pidamise kohustust ettevõtjatele, kus töötab vähem kui 750 isikut, välja arvatud juhul, kui selle teostatav andmetöötlus põhjustab tõenäoliselt suurt ohtu andmesubjektide õigustele ja vabadustele (määrus artikkel 1). Kaubanduskoda toetab plaanitavat muudatust, kuna muudatus aitab vähendada tarbetut halduskoormust ettevõtjatele, kelle andmetöötluse maht ja riskid on üldjuhul väiksemad.
2. Muudatuste kohaselt peavad liikmesriigid, järelevalveasutused, Euroopa andmekaitsenõukogu ja komisjon julgustama vastutavate töötlejate või volitatud töötlejate kategooriaid esindavaid ühendusi ja muid organeid koostama käitumisjuhendeid, võttes arvesse eri töötlemissektorite eripärasid ning mikro-, väikeste ja keskmise suurusega ettevõtete erivajadusi. Juhendi eesmärk on aidata kaasa IKMÜ määruse nõuetekohasele kohaldamisele (määrus artikkel 1). Kaubanduskoda toetab antud ettepanekut, kuna see aitab luua selgust ja õiguskindlust erinevates sektorites tegutsevatele ettevõtjatele-

Lugupidamisega

/allkirjastatud digitaalselt/

Mait Palts

Eesti Kaubandus-Tööstuskoja peadirektor

Ireen Tarto

Ireen.tarto@koda.ee; +372 604 0072